Stefan Schumacher

Stefan Schumacher (s. 21. heinäkuuta 1981 Großbettlingen, Esslingen) on saksalainen pyöräilijä, joka kilpaili ammattilaisena 2002−2017. == Ura == Schumacher voitti kaksi etappia vuoden 2006 Italian ympäriajossa pitäen myös kaksi päivää kokonaiskilpailun johtajan maglia rosa -paitaa. Vuonna 2007 hän voitti Amstel Gold Race -klassikon karattuaan kärkiryhmästä runsas kilometri ennen maalia. Samana vuonna hän saavutti pronssia maantieajon MM-kilpailussa kuuluttuaan viiden miehen kärkiryhmään, josta kultaa voitti loppukirin jälkeen Paolo Bettini ja hopeaa Aleksandr Kolobnev. Vuoden 2008 Ranskan ympäriajossa Schumacher voitti neljännen etapin, aika-ajon, siirtyen samalla kokonaiskilpailun johtajan maillot jaune -paitaan. Hän kantoi keltaista paitaa kahden etapin ajan, mutta menetti sen 6. etapin jälkeen kaatuessaan viimeisellä kilometrillä. Schumacher voitti ympäriajon molemmat henkilökohtaiset aika-ajot voittamalla myös toiseksi viimeisen eli 20. etapin. Vuoden 2008 lokakuussa Ranskan antidopingjärjestö AFLD ilmoitti, että Schumacher on antanut positiivisen dopingnäytteen Ranskan ympäriajon aikana. Hänen ympäriajon aikana antamansa virtsanäyte oli sisältänyt epäilyttäviä arvoja, joten AFLD määräsi suoritettavaksi uusintatestejä ympäriajon aikana otetuista verinäytteistä. Verinäytteiden uudelleentestaus varmisti Schumacherin kärynneen samasta kolmannen sukupolven EPO-hormonista CERAsta, josta ympäriajon aikana jäivät kiinni myös muun muassa Riccardo Riccò ja Leonardo Piepoli. Maaliskuussa 2009 kansainvälinen pyöräilyliitto UCI tuomitsi Schumacherille kahden vuoden kilpailukiellon. Huhtikuussa 2009 julkistettiin tieto, että myös Pekingin 2008 olympialaisissa otetun näytteen uusintatesti osoitti Schumacherin syyllistyneen CERAn käyttöön. Vuonna 2013 Schumacher myönsi käyttäneensä systemaattisesti dopingaineita uransa aikana. Hän kertoi käyttäneensä epo-hormonia, kasvuhormoneja ja kortikosteroideja. === Tallit === * 2002–2003: Team Telekom * 2004: Team Lamonta * 2005: Shimano-Memory Corp * 2006–2008: Team Gerolsteiner * 2011: Miche * 2012–2014: Christina Watches- Onfone * 2015: CCC Sprandi Polkowice * 2016: Christina Jewelry Pro Cycling * 2017: Kuwait-Cartucho.es === Saavutuksia === ;2004 :Druivenkoers Overijse, voitto :Bayern Rundfahrt, 6. etapin voitto ;2005 :Rheinland-Pfalz Rundfahrt, kokonaiskilpailun sekä etappien 1, 2, 3 ja 4b (aika-ajo) voitto :Ster Elektrotour, kokonaiskilpailun voitto :Niedersachsen Rundfahrt, kokonaiskilpailun voitto :Rund um Köln, toinen ;2006 :Puolan ympäriajo, kokonaiskilpailun sekä 6. ja 7. etapin voitto :Eneco Tour, kokonaiskilpailun ja prologin voitto :Italian ympäriajo, 3. ja 18. etapin voitto – ajoi kaksi päivää johtajan rosa-paidassa :Circuit de la Sarthe, kokonaiskilpailun voitto :Sachsen Tour, 4. etapin (aika-ajo) voitto :UCI ProTour, kokonaiskilpailussa kymmenes ;2007 :Amstel Gold Race, voitto :Bayern Rundfahrt, kokonaiskilpailun ja 4. etapin (aika-ajo) voitto :Maantieajon MM-kilpailu, pronssia :Tirreno- Adriatico, kokonaiskilpailussa neljäs, 5. etapin voitto :Espanjan ympäriajo, 14. etapilla kolmas ;2008 :Ranskan ympäriajo, 4. ja 20. etapin (molemmat aika- ajoja) voitto, 7. etapilla toinen – ajoi kaksi päivää johtajan keltaisessa paidassa :Bayern Rundfahrt, 4. etapin (aika-ajo) voitto :Olympialaiset, aika- ajossa 13. ;2011 :Vuelta Asturias, 1. ja 2b -etapin (aika-ajo) voitto :Azerbaidžanin ympäriajo, prologin ja 5. etapin voitto ;2012 :Serbian ympäriajo, kokonaiskilpailun ja 3. etapin voitto :Tour of China II, kokonaiskilpailun sekä prologin ja 4. etapin (aika-ajo) voitto ;2013 :Algerian ympäriajo, 1. etapin voitto :Sibiu Cycling Tour, 3. etapin (aika-ajo) voitto ;2014 :Szlakiem Grodów Piastowskich, 3. etapin (aika-ajo) voitto :Tour de Beauce, 3. etapin (aika-ajo) voitto ;2016 :Marokon ympäriajo, kokonaiskilpailun voitto ==Lähteet== *Stefan Schumacher trap-friis- tietokannassa *Stefan Schumacher Cycling Archives -tietokannassa *Stefan Schumacher Pro Cycling Stats -tietokannassa === Viitteet === Luokka:Saksalaiset maantiepyöräilijät Luokka:Dopingrikkomuksesta tuomitut saksalaiset Luokka:Dopingrikkomuksesta tuomitut pyöräilijät Luokka:Vuonna 1981 syntyneet Luokka:Elävät henkilöt